
PROCEMIUM. 


jVIoRBi  omnes,  quibus  genus  humanum  plecti¬ 
tur,  ad  duo  capita  referri  posse  videntur.  Alii 
nimirum  acuti,  ipsi  vita?  perniciem  instantem 
minitantur,  passu  celerrimo,  vel  extincturi,  vel 
arti  salutifera?  cessuri ;  et  alii  vetusti  diutissi¬ 
me  infelicem  angunt,  singulas  corporis  actiones 
turbant  aut  infirmant,  diroque  cruciatu  vitam 
vix  patibilem  reddunt,  vix  sanandi,  vix  homi¬ 

nem  absumpturi.  Ex  his  nescio  ullum,  quem 
medici  pluris  inquirere  et  intelligere  refert, 
quam  eum  pertinacissimum  morbum,  cui  no¬ 
mini  “  Dyspepsia55  inditur.  Indies  enim  pede 
insidiante  increscit  haec  pestis,  formam  sibi 
multiplicem  praefert,  et,  quod  praesertim  nota¬ 
tu  dignum  est,  viscus  male  habet,  quaesitissimo 
sensu  praeditum  ;  quodque  catenae  ope  mirabi¬ 
lis,  subtilis,  et  aciem  humanam  latentis,  cum 
cerebro,  corde,  toto  imo  corpore,  nexu  arctis¬ 
simo,  committitur.  Hunc  morbum,  de  quo 
disputem,  selegi,  non  sane  eum  luce  nova  spe 
collustrandi  adductus :  sed  ut  legi  imperanti 
obsecutus,  quaeque  de  re  tam  gravi  et  utili  me¬ 
moratu  digniora  proponam. 

Multa  alia  valetudinis  adversae  genera,  ut 
jam  retuli,  cruciatu  intentiore  corpus  implicant, 
et  vitae  flammam  maturius  extinguunt.  Illud 
vero  dyspepsiae  proprium  est,  quod  ubi  jam  in¬ 
veteravit,  et  radices  quasi  altius  infixerit,  singu¬ 
las  animi  et  corporis  actiones  labefactat,  divinae 

particulam  aurae  obscurat,  et  ut  miserum  vita^ 
ipsius  tmdeat,  etlicit.  Urbani  et  literis  dediti 
prae  canteris  ei  patescere  consuerunt :  lugen¬ 
dum  equidem  artibus  ingenuis  excultos  et  ge¬ 
neris  humani  decora  potissimum  omnium  in 
eam  incidere,  lies  est  notissima  morbum  pro- 
positum  nuperis  annis  admodum  increbruisse  : 
nec  ratio,  ut  opinor,  obscura.  Luxu  et  cultu 
Britanni,  olim  vegeti  et  robusti,  nunc  demum 
fracti,  pallere  et  marcere  coeperunt ;  totque  no¬ 
va  malorum  genera,  majoribus,  hominum  rudi 
sane,  at  valido  generi,  ignota,  sibi  intulerunt, 
ut  paucissimi  ad  senectutis  principia  perveni¬ 
ant.  Haec  praefatus  ad  argumentum  proposi¬ 
tum  transibo. 


DEFINITIO. 


Quum  nemo,  ni  fallor,  clarius,  quam  Cul- 
lenus  hunc  morbum  definivit,  ejus  verba  citare 

placet : 


4 


DE  DYSPEPSIA. 


placet :  <c  Anorexia,  nausea,  vomitus,  inflatio, 
ructus,  ruminatio,  cardialgia,  gastrodynia,  pau¬ 
ciora  saltem  vel  plura  horum  simul  concurrentia, 
plerumque  cum  alvo  adstricta,  et  sine  alio  vel 
ventriculi  ipsius,  vel  aliarum  partium,  morbo.” 
Optime  eas  voces  “  sine  alio  morbo  ”  adjicit ; 
siquidem  complura  vitia  ipsius  ventriculi,  jeci- 
noris,  aliommque  viscerum  vires  concoctrices 
insigniter  resolvunt  et  turbant. 


SIGNA. 

Hjec  valetudo  neutri  sexui,  nulli  parti  aeta¬ 
tis,  nulli  corporis  indoli  aut  rationi  parcere 
consuevit.  Nullius  anni  tempestatis  propria, 
hyeme  tamen  potissimum  homines  exercet. 
Ubique  terrarum  adoriri  potest,  dummodo  noxae 
excitatrices  adhibeantur.  Saepius  juventa  flo¬ 
rentes  et  sanguineos,  quam  seniores  et  atra  bile 

infectos,  et  inares  prm  foeminis  aggreditur.  Im- 
munes  autem  vix  esse  possunt,  aut  qui  ven¬ 
tri  dediti,  luxu  et  ignavia  animos  et  corpora  re¬ 
solvunt,  aut  qui,  istis  nihili  liabitis,  literarum 
studio  et  nocturna  vigilia  se  conterunt,  quali- 
cunque  corporis  et  mentis  indole  natura  eos 
donaverit. 

Hic  morbus  alios  aliter  exercet,  et  etiam  in 
eodem  homine  alias  alius  est.  Aliquando  signis 
pluribus,  et  haud  levioribus  subito  orditur; 
plerumque  tamen  ingreditur  passu  lentissimo. 
Eam  instare  denunciant  sensus  quidam  gravita¬ 
tis  vel  anxietas  circa  praecordia,  et  angor  moles¬ 
tissimus  post  cibum  voratum  :  aeger  cibi  minus 
appetens  est,  et  animi  languent.  Paulo  exinde 
acor,  inflatio,  doloresque  ventriculi  vel  ventris 
exercent :  nausea  saepe  adest,  aut  evomuntur 
cibi  ingesti,  subinde  saepe  humore  acerrimo  mis- 
ti.  Crudum  mgrotus  persaepe  ructat,  et  ardore 
quodam  ad  ostium  ventriculi  superius  relato 
torquetur.  Aliquando,  bovis  adinstar,  alimen¬ 
ta 

ta  corrupta  in  fauces  reddit,  iterum  devoranda. 
Labuntur  vires  $  aegrum  moveri  piget. 

Alvus  torpere  consuevit :  etiamsi  quibusdam 
citior  quam  fert  natura,  sordem  viridem  aut  bi¬ 
liosam  reddit.  Urina  fere  excernitur  multa,  sae¬ 
pe  diluta  et  pura ;  alias  subrubra,  ex  qua  fus¬ 
cum  subsidii.  Lingua  natura  candida  aut  flava 
sordet ;  et  sapor,  saliva  corrupta,  ingratus  est. 
Quibusdam  jejunis,  aliis  cibo  repletis,  dolor 
aliaque  indicia  magis  saeviunt.  Non  raro  vex¬ 
at  angoris  quasi  in  faucibus  sensus*  :  quae  sorde 
acerrima  ructata  insigniter  aliquando  exaspe¬ 
rantur.  Materia  haec  subinde  adeo  acris  est, 
ut  feratur  linteum  etiam  rodere  f .  Arteriae  sa¬ 
liunt  imparibus  intervallis,  languide  et  crebro. 
Longe  saepius  summa  cutis  expallescit  et  aret ; 
nonnunquam  sudore  madet.  Os  saliva  super¬ 
fluit  j  quo  fit  ut  aegrotus  raro  sitiat.  Cibos 

omnigenos 


*  Home’s  Principia  Medicinas. 

omnigenos  fere  respuit  et  fastidit,  sumptosque 
evomit.  Noctu  parum  dormit,  aut  diris  som¬ 
niis  perturbatus,  quiete  brevi  et  vix  refectura 
perfruitur.  Membra  multum  resolvuntur. 

Mens  indies  magis  magisque  contristatur. 
Vultus  demissus  pallet  :  oculi  nitoris  expertes 
hebetantur.  Caput  vehementer  sa^pe  dolet, 
certeve  gravitas  quaedam  huc  refertur.  Ver¬ 
tigo  sa?pe  adoritur,  et  aeger,  haud  secus  atque 
ebrius  vacillat  :  sonant  simul  aures.  Ventri¬ 
culus  subinde  in  tantum  auris  malis  evolutis  in¬ 
tenditur,  ut  cordis  et  pulmonis  motibus  haud  le¬ 
viter  obstetur.  Hinc  cor  palpitat;  et  a?ger gra¬ 
viter  spirat.  Artus  sudore  gelido  et  viscido 
hument :  modo  insuper  inhorrescunt  et  perfri- 
gent,  alias  exardent,  praesertim  circa  alvum. 

Inveteratis  malis,  genus  nervosum  gravius 
laborat.  Oculi  aut  caligare  coeperunt,  aut 
mentem  duplici  uniuscujusque  rei  objectae  ima¬ 
gine  ludunt.  Quibusdam  profecto  muscae  eos 

circumvolare  videntur,  aut  non  nisi  pars  alicu- 
jus  rei  dimidia  patet.  Cor  demum  motu  per¬ 
quam  inaequali  salit  ;  et  infelix  inter  ambu¬ 
landum  tam  aegre  anhelat,  ut  sibi  mox  peritu¬ 
rus  videretur.  Nonnunquam  pupilla,  praeter 
modum  patescens,  parum  luce  coarctatur.  Quae 
tamen  notae  perpetuae  non  sunt.  Nonnullis 
enim  male  concoquentibus  vix  ulla  valetudinis 
incommodae  signa  exteriora  contingunt.  Coeli 
et  tempestatis  ratio  quam  minime  mutata  aegrum 
valde  affligit.  Illud  serenum,  tepidum  et  sic¬ 
cum,  recreat :  at  Jupiter  euro  et  imbribus  malus, 
mirum  in  modum  turbat.  Dolores  membra  per¬ 
meant,  nulli  parti  infixi.  Marcent  et  flaccent 
fibrae  motrices,  et  viscera  ;  quod  insigniter  uvu¬ 
lae,  faucibus  et  palato  contingit. 

Fere  omnes  hoc  morbo  impliciti,  quod  jam 
notavi,  animo  plus  minus  laborant.  Tristes  et 
demissi  de  se  desperare  consueverunt,  futuri  pa¬ 
vidi,  et  fatum  sibi  propinquum  augurantur. 
Nonnullis  equidem  mens  potissimum  angitur. 

His 

His  corpus  celerius  emacrescit ;  nec  raro  inge¬ 
nium  acerrimum  obtunditur ;  omnesque  senec¬ 
tutis  propriae  aerumnae  vix  aetatem  florentem  aut 
mediam  transgressis  accidunt ;  qui  tandem  hy- 
pochondriasi  atrocissima  contriti  pereunt. 

Nequaquam  omnes  notae  jam  traditae  omni¬ 
bus  hac  dira  valetudine  tortis  incumbunt  $  quae 
sane  multiplicem  sibi  induit  formam.  Plura 
tamen  ex  iis  plerosque  affligunt.  Scire  quoque 
juvat,  morbum  propositum  haud  raro  quadam 
haereditate  a  parentibus  ad  serissimos  nepotes 
transire.  Hoc  docent  arthritici ,  calculosi,  asth- 
inatici ,  nunquam  non  facultate  concoquendi  im¬ 
becilla  affecti.  Denique,  huic  malo  saepe  acce¬ 
dunt  vitia  jecinoris  vel  partium  aliarum,  aqua 
intercus  &c. :  quibus  tamen  dyspepsia  saepius  in¬ 
niti,  quam  genetrix  esse  videtur. 


v; 

RATIO  SIGNORUM. 

Longe  fusiorem  orationem  postularet,  nec 
proposito  conveniret,  omnium  hujus  morbi  no¬ 
tarum  rationem  patefacere.  De  gravioribus  igi¬ 
tur  solis,  et  iis  praesertim  quas  definitio  Culle- 
niana  complectitur,  disserendum. 

Cibi  fastidium . — Siquidem  liquor  proprius 
ventriculi,  cujus  ope  cibi  concoquuntur,  leviter 
nervos  et  fibras  hujus  visceris  jejuni  irritando, 
facit  ut  aliquis  integer  esuriat,  id  est,  cibum  ap¬ 
petat,  quod  inter  hodiernos  convenit,  constat 
eundem  aut  sequo  parciorem,  aut  vitiatum,  ho¬ 
minem  minus  cupidum,  imo  fastidiosum  cibi 
redditurum.  Dyspepsia  equidem  ventriculi  va¬ 
sis  et  fibris  infirmatis  continetur.  Illinc,  ejus 
succo  imminuto  et  corrupto,  cibus  in  chymum 

vix  redigitur  :  hinc,  aequo  diutius  commoratur, 
aegrius  intestinum  petiturus.  Coacescat  itaque 
et  fermentescat,  nccesse  est.  Fastidium  igitur 
partim  huic  causae,  partim  alteri  jam  memo¬ 
ratae  debetur. 

Nausea  et  Vomitus . — Qua?  nauseam,  eadem 
vomitum  moliuntur.  Hic  fere  illam  excipit.  Res 
est  notissima,  maris  insuetum  motu  navis  exa¬ 
gitatum  prius  nausea  torqueri  :  qua?  quoniam 
fibris  ventriculi  gulae,  intestinique  duodeni  mo¬ 
tu  abnormi  convulsis  debetur,  os,  felle  ejecto, 
amarum  est.  Dein  ingravescente  nausea,  sep¬ 
tum  transversum,  quod  insigni  nexu  cum  ven¬ 
triculo  committitur,  vehementer  commotum  ef¬ 
ficit,  ut  hoc  fortiter  oppresso,  cibi  evomantur. 
Duplice  de  causa,  qui  male  concoquunt  hisce 
corripiuntur  :  nimirum,  acria  ventriculi  fibris 
gravi  sunt  irritamento  ;  et  hae  ipsa?  imbecillae, 
ideoque  mobiliores  ex  facili  velluntur. 


Cardialgia. — Cibi,  quod  supra  proposui,  a?- 

grius  et  tardius  concocti,  pauloque  diutius  ven¬ 
triculo  inhaerentes,  corrumpuntur  et  fermentes¬ 
cunt :  unde  acor  oriundus,  nervos  hujus  visce¬ 
ris,  praesertim  cardice ,  creberrimos  et  valde  sen¬ 
tientes  eo  irritat,  ut  quidam  ardoris  sensus,  et 
molestissimus,  accendatur. 

Inflatio. — Satis  superque  innotuit,  omnia  terra 
nata,  inter  fermentescendum,  spiritum  conci¬ 
pere  :  quod  idem  alimentis  intus  crudis  contin¬ 
gere  videtur.  Qualis  sit  ille  aer,  minus  patet : 
gas  acidum  carbonicum  conjicimus.  Quidam 
equidem  arterias  aeris  secernendi  facultate  do¬ 
narunt  :  quos  inter  praepollet  Hunterus.  Quo- 
modocunque  hoc  se  habeat,  aera  ventriculum  in¬ 
tendere,  manifestum  est. 

Gastrodynia. — Haec  est  dolor  ardens,  plus  mi¬ 
nus  ve  acutus,  circa  ventriculi  regionem  tor¬ 
quens  ;  ideoque  spasmo  fibrarum  motricium  tri¬ 
buendus.  Spasmus  vero  has  contorquet,  par- 
tim  quia  acria  et  cruda  incitamento  sunt,  par- 

tim  quod  ipsae  fibrae  infirmantur.  Imbecillitas 
profecto  spasmi  apud  medicos  genetrix  esse  fer¬ 
tur  :  quam  tamen  potius  fibras  spasmo  subeun¬ 
do,  admota  noxa  incitatrice,  aptare  proponi¬ 
mus. 

Ruminatio. — Idem  motus  gula;  et  ventriculi, 
qui  vomere  facit,  paulo  remissior,  hanc  quoque 
facessit :  qui  scilicet  alimenti  partes  crudas  et 
leviores  ad  fauces  et  os  attollit,  iterum  vorandas. 
Sunt  equidem,  qui,  quotiescunque  velint,  cibos 
ruminare  possunt. 

Alvus  pigra . — Tam  arcto  vinculo  intestinum 
ventriculo  consociatur,  ut  alterum  alterius  ma¬ 
lorum  vix  non  particeps  fiat.  Infirmatis  igitur 
hujus  arteriis  et  fibris,  pari  ratione  illius  quoque 
resolvuntur:  quo  fit,  ut  humore  intestino  defi¬ 
ciente,  ej usque  motu  tardiore,  alvus  parum 
excernat.  Huc  accedit,  quod  fel  simili  e  causa 
sequo  parcius  secernitur  j  ideoque  alimenta,  ssepe 
male  concocta,  segerrime  et  tardissime  in  par¬ 

te m  alituram,  et  alteram  excernendam  conver¬ 
tuntur. 

Capitis  mala . — Innumeras  res  docent  cere¬ 
brum  et  ventriculum  asterno  quasi  circulo  sibi 
invicem  imperare  et  moderari ;  unumque  alteri 
continenter  bona  sua  aut  mala  largiri.  Cui 
moeror  subitus  animum  plectit,  protinus  hic 
cibos  fastidit  :  languet  mens  nausea  implicito. 
Cuicunque,  capite  percusso,  cerebrum  concuti¬ 
tur,  is  statim  evomere  solet.  Cui  demum  in¬ 
flammatur  ventriculus,  huic  vires  motrices  mo¬ 
mento  temporis,  quasi  fulmine  percuteretur,  la¬ 
bant  ;  sublata  inflammatione,  erigendae.  Prop¬ 
ter  nexum  relatum,  caput  dolet,  et  vertigo  alia¬ 
que  nervorum  mala  aegre  concoquentibus  in¬ 
cumbunt.  Ratio  vero  hujus  nexus  ingenium  ho¬ 
minis  hucusque  latet.  Illud  solum  dicere  licet, 
partem  vagam  quodammodo  ea  viscera  inter  se 
committere. 

Vires  fracta . — Dilabuntur  vires,  et  langues¬ 
cunt  omnia  membra,  e  duabus  causis :  infirma¬ 
tur 


DE  DYSPEPSIA. 


15 


tur  nimirum  cerebrum,  imo  totum  genus  nervo¬ 
sum,  ob  imperium,  quo  ventriculus  partes  alias 
premit :  et  corpus,  cibo  minus  concocto,  parum 
alitur,  et  inde  labefactatur  et  emacrescit. 


CAUSjE  EXCITANTES. 


Siquidem  morbus,  quem  prosequor,  imbecilli 
ventriculo  continetur,  constat  noxas  ejus  exci¬ 
tantes  esse  duplices  ;  scilicet,  quae  ipsum  ventri¬ 
culum  laedunt :  et  quae  prius  totum  hominem 
labefaciunt,  ac  hunc  consensu  demum  quoque 
debilitant. 

Ad  prius  genus  pertinent  potus  omnes  mera¬ 
ciores,  thea ,  choava,  opium ,  nicotiana  tabacum , 
plantae  amarae,  aromata ,  condita  omnia,  salsa¬ 
menta,  satietas,  vomitus  crebrior,  et  alia  ejus¬ 
modi.  De  quorum  singulis  nunc  disputabo. 

Potus 

Potus  meraciores . — Nihil  hujus  morbi  ciendi 
potentius  esse  videtur,  quam  liquores  meraci 
immodice  epoti.  Quivis  equidem  e  liquoribus 
meracis  jam  epotus  ventriculo,  cerebro  et  toti 
corpori  perinsigni  incitamento  est.  Lex  au¬ 
tem  et  consilium  est  naturas,  ut  quanto  aliquem 
magis  potestas  incitatrix  stimulaverit,  tanto  plus 
idem  postea  labatur  et  torpeat.  Ebrietatem 
igitur  excipiunt  fastidium  cibi,  vomitus,  con¬ 
coctio  pigra,  debilitas,  animusque  demissus.  Si 
vero  crebro  perniciosi  isti  latices  bibuntur,  ner» 
vi  ventriculi  hebetes  fiunt,  sensu  pene  desti¬ 
tuuntur  ;  quinetiam,  vis  secernendi  deletur,  at¬ 
que  fibras  ipsas  addensantur,  hebetantur  etduran- 
tur,  ut  vix  irritabiles  nulli  stimulo  pareant.  De¬ 
mum  vero,  eo  contrahitur  ostium  inferius,  ut  vix 
pateat  alimento  in  intestinum  aditus.  Nec  so¬ 
lum  concoctio  pigra,  sed  interdum  dirissimum 
illud  malum,  pylori  scirrhus ,  hoc  tetra  fonte 
enascitur. 

Thea  et  Choava . — Aquam  tepidam  thece  foliis 

aut  choarcc  baccis  ustis  et  contritis  infusam, 
Britanni  fere  omnes  quotidie  vorare  nunc  con¬ 
suerunt.  Quam  valde  suspicor  largius  epotam 
ventriculi  vires  insigniter  sedare  ;  et  magna  ex 
parte  effecisse,  ut  mala  concoctio  continenter 
hodie  magis  magisque  increbrescat.  Quomo¬ 
do  hae  plantae  noceant,  inter  medicos  parum 
convenit.  Quidam  opinantur  non  ipsas,  sed 
aquam,  qua  imbuuntur,  fervidam  epotam  laede¬ 
re  :  alii  contrarium  sentiunt.  Medii  esse  quam 
alterutram  partem  amplecti  malumus.  Non 
enim  fieri  potest,  quin  ventriculus  multa  aqua 
fervente  distentus  labefiat :  nec  inficias  est  eun¬ 
dum,  aquam  foliis  theae  valde  tinctam  generi 
nervoso  esse  perniciosissimam.  De  qua  re  Cul- 
lenus  hgee  edidit  verba :  “  I  liave  a  stomach 
very  sensible ;  which  I  have  found  to  be 
hurt  by  the  use  of  tea;  which  I  attributed  to 
the  warin  water ;  but  having  used  indigenous 
plants,  with  the  same  heat  of  water,  I  found  no 
harm  ensue  \  and  this  I  have  repeated  about  fif- 

c  ty 

ty  times  The  a  viridis  equidem  quibusdam 

non  solum  concoquendi  difficultatem  movet, 
sed  quoque  tremores,  nervorum  distentiones  et 
alia  ejusmodi  mala. 


Nicotiana  tabacum.~~'Huj  us  cum  aliis  narcotP 
cis  commune  est,  genus  nervosum  fortiter  sti¬ 
mulare;  ideoque  tandem  e  lege  supra  dicta  re¬ 
solvere.  Hinc  ii,  qui  nicotiana  folia  contrita 
quotidie  in  nares  cum  anima  accipere,  aliasve 
hac  planta  uti  solent,  eadem  carere  sine  gravi 
molestia  nequeunt,  incitamento  nempe  solito 
orbati.  Multiplici  ratione,  haec  planta  fa¬ 
cultatem  concoquendi  perdit,  prout  adhibea¬ 
tur.  Si  pulvis  ejus  naribus  large  hauriatur, 
edit  effectos  supra  memoratos,  acerrimos ;  e- 
tiamque  interdum  pulvis  usque  ad  ventriculum 
descendit.  Sunt  etiam,  quibus  appetitus  om¬ 
nino  deletur,  si  paulo  ante  prandium  nicotia- 
na  ad  sternuendum  accipiatur.  Denique,  Cul- 

lf.no  teste,  omnia  mala  morbo  proposito  con¬ 
tenta,  usu  hujus  pulveris  immodico  nascun¬ 
tur.  Illi  quos  nicotianae  exustae  fumos  per  fis¬ 
tulas  inhalare,  vel  frondem  volutam  manducare 
et  sugere  juvat,  humorem  glandulis  oris  secre¬ 
tum,  et  ad  concoctionem  bonam  necessarium, 
vitiant  et  spoliant. 

Opium . — Quae  de  nicotiana  conscripsi,  eadem 
ad  laticem  papaveris  spissatum  attinent ;  cum 
hoc  equidem,  quod  opium  perniciei  longe  dirio¬ 
ris  moliendae  capax  est.  Luculenter  scripsit 
Sydenhamus,  almum  rerum  Parentem  papaver 
optimo  vel  unico  fere  solamini  in  dolores,  sola- 
tioque  in  corpus  aut  animum  turbatum,  dedisse. 
Sed  hoc  intempestive  et  immodice  ingestum 
lethali  fit  veneno ;  vires  concoctrices  conterit, 
facitque  ut  vultus  expallescat,  membra  extenu¬ 
entur,  animus  ipse  labet,  et  infelicem  vita?  tae¬ 
det. 

Condita,  Aromata  ct  Salsamenta . — Quanquam 

planta? 

plantas  amara,  scientiore  ministrante,  robur 
ventriculo  conciliant,  eaedem  prater  modum 
ingurgitatae  penitus  ejus  fibras  motrices  vi  pro¬ 
pria  destituunt.  Omnes  herbae,  quae  Aromati¬ 
ca  nuncupantur,  oleis  volatilibus,  unaquaeque 
sui  propria,  imbuuntur  :  quibus  unice  facultas 
stimulandi,  qua  pollent,  innititur.  In  tardam 
igitur  concoctionem  saepe  juvant ;  eo  quod 
ventriculo  infirmo  praesenti  sunt  auxilio.  De¬ 
mum  autem,  de  lege  supra  memorata,  hujus  vi¬ 
gorem  nimium  incitando,  prorsus  extinguunt, 
et  dyspepsiam  nulli  medicabilem  arti  progig¬ 
nunt. 

Satietas. — Duplici  potissimum  dote  praediti 
sunt  omnes  musculi ;  nempe,  vi  resiliendi,  quo¬ 
ties  tenduntur,  et  se  contrahendi,  incitamento 
adhibito,  facultate.  Illa  eorum  cum  bruta  tel¬ 
lure  communis  est;  haec  vero  nequaquam.  Potes¬ 
tas  utraque  tensione  vehementiore  deletur  :  cu¬ 
jus  rei  documenta  fere  innumera  extant.  Exem¬ 
plum  sit  vesica  urinae  dicta  diuturna  distensione 

ita 

ita  resoluta,  ut  homo  mingere  nequeat.  Pari 
ratione  gulae  ventrique  dediti,  qui  cibo  opimo, 
vario  arteque  exquisita  cocto,  potuque  multo 
et  forti  se  implent,  concoctionem  tardam  et 
malam  cibi  inferunt;  nec  solum  quia  ultra  na¬ 
turam  intentus  et  oppletus  ventriculus  reni¬ 
tendi  impotens  fit ;  sed  etiam  quod  alimenta  se¬ 
quo  incitantiora  nervos  ejus  et  fibras  vigore  spo¬ 
liant. 

Vomitus. — Medici  olim  creberrime  ventricu¬ 
lum  medicamentis  vacuefacere  solebant :  id- 
que,  uti  ad  valetudinem  adversam  tollendam, 
ita  secundam  tuendam.  De  nullis  equidem  re¬ 
mediis  fusius  quam  de  vomitus  moventibus  anti¬ 
qui,  cum  Latini,  tum  quoque  Graeci,  scripse¬ 
runt.  Romani,  imperitantibus  Nerone,  Ca¬ 
ligula,  AYtellio,  &c.  co  luxus  et  pravorum 
morum  pervenerant,  ut  fere  indies  se  vomere 
cogerent,  quo  melius  exinaniti  epulis  accumbe¬ 
rent.  Cullenus  *  monuit  morbi  propositi  cu¬ 
rationem 

rationem  e  vomitu  incipere  oportere.  Neque 
inficias  ibo,  quin  semel  ventriculum,  jam  ineun¬ 
tibus  malis,  exonerare  aliquando  prosit.  At 
vero  hodierni  nec  injuria  vomitui  minus  quam 
vetustiores  insistunt.  Denique,  ut  paucis  ab¬ 
solvam,  nulla  noxa  potius  quam  frequenter  evo¬ 
mendo  homines  mala  concoctione  plectuntur. 
Conteritur  enim  et  quasi  defatigatur  ventricu¬ 
lus,  motu  tam  violenti :  qui  insuper  sano  ei, 
cujus  ope  concoquimus,  contrarius  est.  Porro, 
quoniam  musculorum  omnium  est,  tanto  faci¬ 
lius  moveri,  quanto  saepius  jam  egerint,  ven¬ 
triculus  crebro  istiusmodi  medicamentis  solici- 
tatus,  demum  cibos  sua  sponte  rejicere  inci¬ 
piet. 

Proximum  est  ut  eas  causas  inquiramus, 
quae,  toto  corpore  labefactando,  ventriculum  lae¬ 
dunt.  Ex  his  praepollent  desidia,  positus  cor¬ 
poris,  qualis  actiones  ejus  interiores  impediat ; 
mens  literarum  studiosior,  animi  motus  conci¬ 
tantes 

tantes  aut  sedantes,  aer  humidus  et  frigidus,  al¬ 
vus  pigrior,  concubitus  nimius,  &c. 

Desidia. — Potestate  equidem  hinc  illuc  mo¬ 
vendi  nobismet,  omnia  ad  bene  beateque  viven¬ 
dum  comparamus,  atque  etiam  mundo  potimur. 
Aliis  utilitatibus  exercitatio  quoque  inservit : 
omnes  pene  motus  corporis  interiores,  singulo¬ 
rum  fere  viscerum  munera,  ciet  \  tardata  cele- 
rat,  integra  concitat.  Facit,  ut  venis  artuum 
oppressis,  quae  valvulis  donantur,  sanguis  ad 
cor  dexterius  citiori  cursu  reducatur :  corde  ar¬ 
teriisque  stimulandis,  efficit  ut  secernenda  se¬ 
cernantur,  coque  ut  ventriculus  succo  proprio, 
concoquendi  praecipuo  instrumento,  scateat :  et 
ne  multa,  musculi  qui  spiritui  accommodantur, 
motu  intentiore  sub  exercitatione  agitati,  fis¬ 
tulas  bilis  exinaniunt,  coque  viribus  concoctri- 
cibus  insigniter  opitulantur.  Uti  corpus,  ita 
mens  motu  animatur  \  rivo  nempe  grandiore 
sanguinis  coccinei  ad  cerebrum  delato.  Res 
equidem  notatu  est  dignissima,  summa  decora 

generis  humani,  viros  scilicet,  qui  scriptis  am¬ 
plissimis  et  praeclaris  penetralia  nobis  naturae 
patefecerint,  haud  raro  armis  quoque  aliisque 
negotiis  motum  corporis  desiderantibus,  prae- 
celluisse.  Exemplo  sit  Xenophon,  aut  apud 
nostrates  immortalis  Raleius.  Optime  igitur 
concoquunt,  qui  labori  et  negotiis  se  dedere 
consueverint. 

Positus  corporis  ineptus . — Non  omnis  corpo¬ 
ris  positus  cibo  concoquendo  aeque  convenit : 
ille  quidem,  quo  corpus  pronum,  vel  aliquanto 
inclinatius  antrorsum  tenetur,  morbum  propo¬ 
situm  haud  raro  progignit.  Plurimi  equidem 
artifices  inter  exequenda  negotia,  membra  sua, 

alii  alias,  multiplici  modo  contorquere  cogun- 

% 

tur.  Inter  scribendum  et  legendum,  flexo 

f 

trunco,  hiatus  ventriculi  inferior  et  intestinum 
in  tantum  premuntur,  ut  cibi  exitus  impedia¬ 
tur,  et  concoctio  tarda  et  mala  procreetur.  Pul¬ 
mo  insuper,  eodem  situ  et  ventriculo  auris  ple¬ 
no  gravatus,  spiritu  minus  amplificari  potest. 

Huc 

Huc  quoque  accedit,  quod  parum  se  exercere 
solent  sueti  scribendi,  ideoque  saepissime  male 
concoquunt. 

Studium  lit erarum  intentius. — Multo  gravius 
mentis  quam  corporis  labor  hominem  delassat. 
Moliuntur  enim  omnes  musculi  cuivis  hoc  in¬ 
sudanti  ;  quiescere  autem  consuerunt,  illum 
subeunti.  Hinc  rustici,  qui  indies  arant,  oc¬ 
cant,  fodiunt,  currunt,  quantumcunque  fatigen¬ 
tur,  artubus  validis  grandioribus,  corpore  quad¬ 
rato,  vultu  roseo,  et  integerrima  valetudine  gau¬ 
dent.  Qui  vero  literarum  studiosi,  et  cogita¬ 
tione  alta  quasi  obruti,  noctu  vigilant,  nec  raro 
interdiu,  naturae  legibus  obnixi,  se  somnis  refi¬ 
ciunt,  vultum  expallescunt,  membra  extenuan¬ 
tur,  omnibusque  vitae  actionibus  languidis  et 
perturbatis  affliguntur.  Ob  istum  vero  nexum 
arctissimum,  quo  mens  cum  ventriculo  conso¬ 
ciatur,  notissimum,  cujus  ratio  tamen  latitat,  hic 
praesertim  literarum  cupidis  plectitur.  Grego- 
rius  inter  praelegendum  meminisse  solet  sibiper- 

d  sa*pe 

saepe  contigisse  juvenes  hujus  Academiae  alum¬ 
nos  dyspepsia,  dirissima  tortos  tessari,  non  cibi 
edaciores,  non  vinolentos,  non  libidini  deditos  ; 
sed  ingenuos,  bonos,  qui  pestem  istam,  studio 
optimarum  artium  acriore,  nocturna  vigilia,  et 
membris  parum  inde  exercitatis,  sibi  intulerint. 
Idem  vir  eximius  adjicit,  nemini  impune  am¬ 
plius  sex  vel  octo  horas  quotidie  studiis  illis  in¬ 
cumbendum  esse. 

Motus  animi. — Ex  iis,  quae  supra  disserui» 
mus,  satis  in  aprico  est,  cur  mens  perturbata 
concoctioni  obstat,  nec  opus  est  longo  de  hac 
re  sermone.  Quantum  animus  subito  motu 
convulsus  ventriculum  laedit,  omnes  noverunt. 
Si  quis  sanus  et  vegetus,  jam  pransum  iturus, 
nuncio  tristi  et  inopinato  animum  demittitur, 
illico  ei  concidunt  ventriculi  vires,  cibique  nunc 
parum  aut  nihil  appetuntur.  Vates  ille  immor¬ 
talis  Shakespkarius  hujus  rei  haud  immemor. 
Regem  Henricum  Octavum  ita  effatum  esse 
depingit : 

— 1 u  Reacl 

“  And  after  this  to  breakfast  with 
“  What  appetite  you  raay.” 

A ir  frigidus  ct  humidus.  —  Ececundissimum 
est  morborum  coelum  luimore  saturum  et  frigi¬ 
dum  :  quos  equidem  cutis  oribus  patulis  clau¬ 
dendis,  eoque  suppresso  halitu,  quem  spirare 
debent  ejus  vasa,  procreare  videtur.  Jam  de¬ 
mum  innotuit  membranas  interiores,  quas  muco¬ 
sas  vocamus,  e  cute  intus  producta  confici.  Cui 
causa?  praecipuae  tribuendum  est,  quod  frigus 
canalem  alimento  accipiendo  et  concoquendo 
accommodatum  tot  malis  implicat. 

Alvus  tarda ,  Concubitus ,  &c. — Neque  opus 
est  de  his  fusius  disputare,  ratio  enim  cu- 
jusque  patet.  Si  cui  nimirum  diutius  alvus 
tardatur,  illi  ventriculus  consensu  supra  relato 
languet,  et  concoctio  impeditur.  Qui  libidini 
sese  dedere  solent,  hos  saepe  torquet  morbus 
propositus.  Venus  nimia  enim  membra  resol¬ 
vit,  animum  obtundit,  sedat  cor,  et  vasa  secer¬ 
nendo 

nendo  apta  infirmat,  quo  homo  cibos  appetere 
et  concoquere  pene  desinat. 


CAUSA  CONTINENS. 

Parum  inter  medicos  olim  de  hac  re  conve¬ 
nit.  Culleno  et  Gregoriq  assensus,  inducor 
qui  credam  morbum,  de  quo  agitur,  fibris  et 
arteriis  ventriculi  imbecillis  contineri.  Quam 
equidem  sententiam  non  eos  fefellisse,  hinc  con¬ 
stat,  quod  causae  excitantes  infirmando  nocent ; 
et  quod  aegris  optime  succurritur,  hisce  evitatis 
et  sublatis,  viribusque  firmatis.  Causa  porro 
continens  jam  memorata  omnes  notas  dyspepsia 
4  gignendi  capax  esse  videtur.  Debilitatis  enim 
arteriis  ventriculi,  deerit  idonea  ejus  succi  co¬ 
pia,  et  ille  ipse  corruptus  fiet :  fibris  vero  lan¬ 
guentibus,  cibi  justo  diutius  ventriculo  haere¬ 
bunt  5  et  concoctio  tardetur,  necesse  est. 


DIAGNOSIS. 


DE  DYSPEPSIA. 


29 


DIAGNOSIS. 

Pleraque  sunt  vitia  ventriculi  et  aliarum 
partium,  quae  singulis  morbi  propositi  notis  sti¬ 
pantur.  Non  igitur  sequitur  ut  quisque  iis 
implicitus  dyspepsia  sola  laboret.  Periti  medici 
est  inquirere  et  reperire,  ea  signa  infirmato  ven¬ 
triculo  soli,  an  cuivis  alii  vitio  debeantur.  Mala 
vero,  quae  praesertim  id,  dc  quo  disputamus, 
simulant,  sunt  scirrhus  pylori ,  hypochondriasis, 
hepatitis  vetusta,  et  podagra  atonica. 

Scirrhus  pylori. — Scirrhus  pylori  senio  confec¬ 
tos,  dyspepsia  juventa  florentes  male  habet. 
Huic  dolores  non  continentes,  modo  saeviunt, 
modo  quiescunt:  illi  assidui  acuti,  cum  ardoris 
sensu,  et  cartilagini  ensiformi  subnixi.  Eidem 
porro  alvus  pigerrima  et  solutu  difficillima,  plu- 

res 

res  saepe  dies  nihil  reddit  5  et  cibi  hora  secunda 
tertiave  ex  iis  ingestis  evomuntur»  Paulo  pos¬ 
tea  tumor  eminet,  subjectus  cartilagini  ante 
dictae,  partem  dexteriorem  versus,  et  manus 
prementis  vix  patieris.  Inveterascente  hoc 
malo,  pylorus  in  tantum  intumescit,  ut  suo  nu¬ 
tu  deorsum  pene  ad  umbilicum  feratur,  imo 
vero  ad  ipsum  pubem  durissimus  simul.  Demum 
exulcerato  eodem,  dolor  et  ardor  ingravescunt. 
Pallet  et  collabitur  facies ;  quaeque  ingesta  ae¬ 
rumnas  intendunt.  Materia  subfusca,  faecibus 
choavse  simillima,  aliquando  sanguine  mista  evo¬ 
mitur,  et  alvus  eandem  fere  dejicit.  Vultus 
demum  squalet,  foedatur,  et  aspectum  plum¬ 
beum  vel  lethalem  exhibet  ;  omnesque  artus 
tabescunt.  Quae  terrentia  signa  non  dyspepti- 
cos  plectunt. 

Hypochondriasis . — Hypochondriasin  a  dyspepsia 

haud  semper  facile  est,  neque,  ni  fallor,  multi 
interest  dignoscere  ,  haec  enim,  ut  nobis  vide¬ 
tur,  signorum  gradu,  et  corporis  indole,  quod 

torquetur,  inter  se  potissimum  distant ;  et  ratio¬ 
nem  eandem  medendi,  vel  certe  consimilem, 
flagitant.  Sed  quoniam  plerisque  placet  eas 
invicem  propriis  notis  discernere,  inducor  qui 
hasce  recenseam.  Mens  hypochondriaci  torto 
potissimum  angitur.  Varia,  proterva,  irritabilis, 
irae  dedita,  injuria  suspicax,  de  se  desperat,  fu- 
turique  pavida  est.  Ventriculus  aliquanto  mi¬ 
nus  quam  dyspepsiae  turbatur.  Cuicunque  au¬ 
tem  haec  incumbit,  mens  non  multum  contris¬ 
tatur,  nisi  ventriculus  acerbissime  affligitur. 
Haec  juvenes,  illa  seniores  adoritur.  Haec  po¬ 
tius  sanguineos,  crinibus  rufis  aut  candidis, 
vultuque  roseo  et  pulchro  natura  ornatos :  illa 
contra  bile  atra  tinctos,  nigra  nempe  caesarie, 
et  animo  impigro  donatos.  Haec  diuturnitate 
devincitur,  illa  exasperatur.  Denique,  illi  con¬ 
tingunt  dolores  circa  praecordia  e  dextra  parte, 
nec  raro  supervenit  atrocissima  melancholia. 

Hepatitis  vetusta. — Summi  est  momenti  je¬ 
cur  an  ventriculus  aegrotet,  intelligere  ;  quod 

enim  illi  remedio,  id  huic  veneno  est.  Je¬ 
cur  vitiosum  mala  omnia  ventriculi  imbecilli 
propria  sibi  praefert.  Siquis  autem  his  vexatus 
atra  bile  inficitur,  si  vino  et  dapibus  se  dediderit, 
si  domum  ab  India  reversus  fuerit,  et  cutis  fla¬ 
vet  aut  lurida  squalet,  jecur  vitiari  suspicamur. 
Quod  si  dolor  jecinori  infixus,  et  quaedam  gravi¬ 
tas  his  accedunt,  si  ille,  manu  premente,  vel 
aegro  in  partem  sanam  cubante,  plus  saevit,  si 
humerus  dexter  dolet  aut  gravatur,  eoque  magis 
si  pars  affecta  intumescit  et  duratur  $  dubitare 
non  licet,  et  jecur  inflammari  in  aprico  est. 

Podagra  atonica . — Quos  cruciat  arthritis ,  hos 
omnes  dyspepsia  notae  affligunt  :  quae  iisdem 
auxiliis,  quibus,  non  urgente  podagra ,  cedunt. 
Cognoscuntur  tamen  hac  inniti,  si  pedes  saepius 
ante  eam  passi  sint ;  si  aeger  jure  haereditario  a 
parentibus  has  aerumnas  acceperit,  et  si  vires 
mirum  in  modum  collabuntur,  et  ventriculi  do¬ 
lores  athero  sulphurico  aliisque  stimulis  diutius 
consopiuntur. 

DE 

PROGNOSIS. 


Quod  ad  exitum  hujus  morbi  futurum  atti¬ 
net,  plerumque,  nec  spe  attolli,  nec  graviter  ti¬ 
mere  licet :  pertinax  enim  dyspepsia  acerrime 
tollitur,  nec  simul  ipsi  vita?  perniciem  minitatur. 
Si  levius  incumbit,  necdum  diutius  permanse¬ 
rit,  si  robur  parum  deficit,  nec  mens  concidere 
coeperit,  homo  est  in  bona  spe.  Si  vero  diutur¬ 
nitate  mala  firmantur,  si  vires  animi  et  corporis 
deficiunt,  si  noctu  infelix  parum  dormit,  et  in¬ 
sudat,  si  cor  inaequaliter  salit,  viscera  ipsa  sunt 
corrupta,  cutis  flavet,  et  aqua  intercus  exercet, 
fatum  in  propinquo,  certeve  non  evitandum  au¬ 
guramur.  Scire  licet  quoque,  neminem  ad  salu¬ 
tem  esse  rediturum,  quantulumcunque  prema¬ 
tur,  nisi  noxas  omnes  excitantes,  quantum  fieri 
possit,  fugiat. 

RATIO  MEDENDI. 

Quo  rite  curetur  morbus,  quem  prosequor, 
tria  exequenda  sunt  consilia  :  nimirum, 

i.  Noxas  excitantes  fugandas  sunt. 

ii.  Note  graviores  levandas. 

in.  Ventriculo  robur  conciliandum. 

i.  Fuso  sermone  de  consilio  priori  non  opus  est. 
Ipsum  se  satis  exponit, €C  Causis  solum  sublatis, 
creberrime  morbus  finitur.”  Hoc  autem  ne¬ 
glecto,  castera  frustra  exequimur.  Medici  est 
itaque  aegrum  de  luxu,  secordia  et  pravis  suis 
moribus  admonere,  atque  rationem  vivendi  me¬ 
liorem  docere. 

“  Difficile  est:  verum  hoc,  qua  lubet,  efficias. 

6i  Una  salus  hxc  est,  hoc  est  tibi  pervincendum.” 

Catull, 


ii. 


DE  DYSPEPSIA. 


35 


ii.  Quo  notae  graviores  subducantur,  maxi¬ 
mi  interest  ventriculum  et  intestinum  exone¬ 
rare ;  quo  facilius  sua  officia,  nihilo  impediente, 
exerceant.  Vomitum  aliquando  igitur  et  de¬ 
jectionem,  jam  ineuntibus  malis,  moliri  juvabit. 
Minime  vero  a*ger  persaepe  evomere  debebit, 
ut  supra  memini :  praesertim  alvus  purganda  et 
ducenda,  idque  crebrius  ;  siquidem  celeriter 
sordes  renascuntur.  Vomitum  optime  movebit 
radix  ccphcicUs  ipecacuanhae ,  aut  tartras  antimo- 
mi,  aut  utraque.  Quidam  sulphas  zinci  praeci¬ 
pere  malunt,  eo  quod  magis  ventriculum  stimu¬ 
lat,  et  nauseam  parum  movet.  Interdum  satis 
est  aquam  ferventem,  qum  foliis  anthemidis  nobi¬ 
lis  affusa  fuerit,  ingerere. 

Alvus  modis  variis,  mitibus  autem  optime,  cie¬ 
tur.  Cui  alvus  pigrior  descendere  solet,  quoti¬ 
die  illum  hora  stata  dejectum  ire  oportet ;  alvus 
enim  mirum  in  modum  consuetudini  inservit. 
Victus  foret,  qualis  alvum  per  se  fundere  possit, 
e  levissima  nempe  materia,  praecipue  c  fructi¬ 
bus, 

bus,  multoque  potu  mixtus.  Si  vero  medica¬ 
mentis  opus  est,  nihil  satius  erit  quam  carhonas 
magnesiae,  folia  cassiae  sennae ,  et  radicem  rhei pal¬ 
mati  praecipere.  Aloe  plerisque  bene  convenit. 
Cui  rite  accedit  quivis  e  salibus  mediis,  aut  oleum 
e  seminibus  ricini  communis ,  ni  hoc  fastidium 
moveat.  Rheum  palmatum  praestantissimum  est ; 
dum  enim  dejectionem  ciet,  robur  ventriculo 
incutit,  et  facit  ut  homo  cibos  appetat.  Huic 
magnesia  rite  jungitur:  prohibet,  ne  postea  alvus 
tardetur.  Aloe  non  minus  juvat,  et  diutius  et 
validius  agit.  Sin  autem  haec  parum  resolvunt, 
alia,  fortiora  nempe,  adjicienda.  Pilul.  aloet* 
cum  colocynth.  dandae,  donec  alvus  descendat, 
aut  conrnlv.  jalap.  vel  scammon .  vel  interdum 
gutta  gambogia  submuriate  hydrargyri  mix¬ 
ta. 


Acor, — -Alka Imis  naturis,  et  praeparatis  e  mag¬ 
nesia  et  calce  debellandus ;  nihil  carbonati  mag - 
nesiae  vel  huic  ipsi  terrae  praestat.  Siquidem  aco¬ 
rem  delet,  et  alvum  leniter  fundit :  calx  autem 

potius  cam  tardat.  Utilis  est  ad  eandem  rem 
aqua  super -car bonatis  pot assae  vel  sodae ,  aut 
aqua  ammoniac ,  quae  ventriculum  stimulat.  Sed 
aptissimum  est  eorum  carbonas  sodae  Phar. 
Lond.  Quod  si  alvus,  hac  vel  magnesia  sump¬ 
ta,  praeter  modum  descendat,  carbonatc  calcis 
aut  aqua  calcis  protinus  utendum  est  ;  vel  il¬ 
lud  medicamentum,  quod  vocatur  potio  carbo - 
natis  calcis ,  proderit.  Conveniunt  quoque  li¬ 
quores  diluti,  tepidi  et  glutinosi  ;  qui,  quamvis 
acorem  parum  deleant,  nihilominus,  partem, 
quam  irritat,  mulceant.  Interdum  acidum  sui - 
phuricum  dilutum  aut  aromaticum  istum  ardo¬ 
rem  acore  exortum  sustulit ;  quia  nimirum,  ven¬ 
triculum  stimulat,  firmat,  et  quo  minus  cibi 
fermentescant  et  coacescant,  efficit.  Parum  equi¬ 
dem  intelligo,  quomodo  citri  medicae  et  aurant ia 
aliique  fructus  aciduli  hoc  signum  leniverint 
aut  sustulerint ;  nisi  ex  supra  dicta  ratione, 
nempe,  ventriculum  stimulando. 

Nausea  et  comitiis  sa?pe  sedantur,  medicamen¬ 


to 


DE  DYSPEPSIA. 


ty  «f* 


to  e  sub-carbonate  potassae  et  succo  citri  medicae 
confecto,  jam  effervescente.  Pauxillam  opii,  ae¬ 
theris  su Iph urici,  aut  cujusvis  olei  volatilis,  eadem 
quoque  potissimum  consopit.  Aliquando  eo¬ 
dem  spectat  camphora  sumpta ;  vel  opio  commis¬ 
ta,  et  regioni  ventriculi  admota;  aut  emplastrum 
lyttae.  Opium  per  alvum  infusum  saepissime  juva¬ 
bit,  ventriculo  irritabili  nihil  retinente.  Quod 
si  nausea  acrior  et  diuturna  sit,  et  sordi  ventri¬ 
culo  inhaerenti  debere  videtur,  vomitum  medi¬ 
camento  leni  elicere  proderit. 

Gastrodynia.  —  Spasmi  solventibus  cedit  ; 
qualia  sunt  aether  sulphuricus ,  idem  cum  alcohole 
aromaticus ,  spiritus  aetheris  nitrosi ,  ammonia  et 
oxydum  bismuthi :  opium  praesertim,  vel  ejus  vice 
hyoscyamus  niger.  Gummi-resina  ferulae  assafoe - 
tidae  his  adjuncta  subinde  opem  tulit.  Trot- 
terus,  si  opium  dandum,  hoc  ammonia ,  aethere 
sulphur  ico  et  camphora  misceri  jubet.  Mihi- 
met  contigit  Idem  medicamen  opitulatum  esse 
testari.  Sin  vero  ventriculus  id  respuat,  idem, 

vel  id  vino  albo  mistum  per  alvum  injici  praecipi¬ 
tur;  de  qua  curatione  Trotterus  ita  scribit :  “  I 
“  ha  ve  never  been  disappointed  with  a  clyster 
“  of  this  sort.”  Hi  dolores  ventriculi  persaepe 
mulcentur,  praecordiis  fotis  et  tepefactis. 

Quod  ad  ojcydum  bismut/ii ,  operae  pretium 
duxi  exemplo  ejus  usum  illustrare.  Eximius 
vir  Homius  inter  aegros  in  valetudinario  regio 
curandos,  dyspepticurn  quendam  gastrodynia 
quaesitissima  diu  tortum,  nihil  valentibus  spt. 
aetheris  nitrosi ,  hyoscyamo  nigro  et  opio ,  expedi¬ 
vit.  Dein  grana  tria  oxydi  bismuthi  bis  in  dies 
dedit,  per  septem  dies,  at  sine  fructu.  Octavo 
igitur  die  grana  quinque  ter  in  dies  sumi  jus¬ 
sit  ;  quo  tempore  a^ger  convalescere  coepit. 
IIoc  facto  usque  ad  diem  decimum  quartum, 
tunc  grana  sex  quater  in  dies  agro  ingessit ;  qui 
die  vigesimo  abiit,  malis  fere  omnibus  libera¬ 
tus. 

Inflatio . 


*  Nervous  Temperament. 

Inflatio . — Optime  oleo  quovis  volatili,  aut 
aethere  vel  ammonia  devincitur,  evitato  simul 
olere  et  legumine  omnigeno. 

Animi  turbae. — Animae  turbae,  sanato  ventri¬ 
culo,  conquiescunt ;  quaedam  vero  praecepta 
servanda  desiderant.  Mens,  quantum  fieri  po¬ 
test,  a  suis  aerumnis  contemplandis  abstrahi  de¬ 
bet.  iEgrum  oportet  oblectamentis,  amicisque 
hilaribus  se  delectare,  et  artis  vel  negotii  ju¬ 
cundi,  quale  non  praeter  modum  fatiget,  sa¬ 
tagere.  Fictis  fabulis  animum  recreare  pro¬ 
derit  ;  et  praesertim  iis,  quae  aegrotantem  alienas 
aerumnas  suis  pejores  esse  docent. 

m.  Ad  ventriculum  infirmum  reficiendum, 
ea  propinanda  sunt  auxilia,  quae  apud  medicos 
roborantia  dicuntur.  Praestantissima  inter  haec 
sunt  acida ,  sulphuricum ,  nitricum  et  muriaticum , 
praeparata  ex  ferro,  et  plantae  aliquae  amarae. 
Caeteris  acidum  antecellit  sulphuricum ,  cuivis 
aromaticae  plantae  adjunctum.  Car  bonas  ferri 
utilissimum  est;  praecipue  si  ei  accedit  ulla 

planta  amara.  Optimum  longe  amarorum  ha¬ 
bemus  cinchonam  qfficinalem  ;  qiue  quoties  datur, 
ei  rite  adjicitur  pauxillum  carbonatis  magne - 
siae,  aut  r/iei  palmati ,  ne  alvum  adstringat.  Cui 
fel  incitatius  fluit,  praecepta  fuit  radix  columbae: 
concreta  cum  vino  rubro  danda  est.  Utilissima 
quoque  sit,  radix  gentianae  luteae,  flores  anthemi - 
dis  nobilis ,  quas  si  a  excelsa ,  aristolochia  serpent  aria, 
kc.  Hie  concretae  et  tritae  optime  sumuntur, 
nisi  ventriculus  irritabilior  sit.  Nossc  tamen  ju¬ 
vat,  omnia  amara  largius  et  diutius  concessa,  in¬ 
strumenta  concoquendi  debilitare.  Alcohol  iis 
tinctum  nequaquam  ministrari  debet ;  et  non 
ultra  dies  quatuordecim  aut  viginti  adhibenda 
sunt.  Perito  ea  praecipiente,  sine  dubio  ventri¬ 
culum  roborant :  et  vetant,  quo  minus  alimenta 
intus  coacescant  et  corrumpantur  *.  Meo  sane 
judicio,  praeparata  ex  ferro  plantis  amaris  an¬ 
teferenda  sunt.  Ssepe  sum  testatus  carbonas 
ferri  rheo  palmato  mistum  summam  tulisse 

f  opem. 

opem.  Tinctura  muriatis  ferri  non  aliena  erit, 
et  interdum  dolores  ventriculi  lenivit :  at  sui- 
phas  saspe  gravi  incommodo  non  vacat ;  sed  in¬ 
terdum  rite  conceditur  extracto  cinchonae  junc¬ 
tum.  At  hasc  e  fontibus  medicinalibus  opti¬ 
me  sumuntur ;  imo  aeger,  si  feri  potest,  Buxto- 
niam,  Cheltenham,  Scarburgum,  Spa,  et  alia  lo¬ 
ca  aquis  salubribus  celebrata,  se  recipere  de¬ 
bet  ;  ubi,  socii  jucundi,  exercitatio  et  coeli  re- 
rumque  mutatio  simul  et  mentem  et  corpus  re¬ 
creabunt. 

Quidam  medicamenta  astringendi  potentia, 
ad  ventriculi  vires  erigendas,  dare  consuerunt : 
scilicet,  corticem  roboris  querci ,  folia  arbuti  uvae 
ursi,  radicem  polygoni  List  ortae,  sulphas  zinci, 
kc.  quae  aliquando  proficere  videntur,  praeser¬ 
tim  si,  morbo  jam  inveterascente,  alvus  pro¬ 
fuere  coeperit. 

Nec  medicamenta  unica  ventriculum  confir¬ 
mabunt  ;  eodem  pertinebit  e  natura  vivere.  De 
qua  rei  propositio  parte  paucis  disputabo. 

Exercitatio . — Quotidie  sub  dio  ambulare,  aut, 
si  vires  id  parum  sustinerent,  curru  vehi  vel  c- 
quitarc,  vires  animi  et  corporis  admodum  refoci¬ 
labit,  maxime  Jove  algido  et  sicco ;  qui  satis 
halitum  evocat,  et  cibi  cupiditatem  insigniter 
acuit  *  :  equitare  quam  ambulare  satius  habitum 
est  t.  Quisque  autem  aegrotus,  prout  malit, 
equo  aut  propriis  pedibus  utatur,  modo  non  se 
graviter  fatiget,  aut  insudet.  Si  captus  florum 
amore,  eos  suis  inanibus  carpere  velit,  pedes 
aegros  perambulet.  Si  venari,  aucupari,  et  sil¬ 
vestribus  ludis  interesse  ei  sit  cordi,  equum 
conscendat. 

Frigidarium. — In  aquas  gelidas,  et,  quod 
praestat,  in  mare  quotidie  descendere  utilissi¬ 
mum 


•  Plutarch’3  Life  of  Brutus, 
f  IIuxham’s  Opusculum  de  Morbo  Colico. 

ilium  est ;  cor  enim  et  arterias  salutariter  con¬ 
citat,  omnia  secernenda  et  excernenda  elicit,  et 
ventriculum  erigit  et  firmat.  Si  quis  in  aquas 
oceani  se  conjecturus  est \  cito  id  facere  debet, 
ne  aer  circumfluus  nimium  prius  refrigeret. 
Nec  vero  balneo  aut  mari  utendum,  cui  jam 
summa  cutis  sudore  defluit.  Periculosum  est 
quoque  diutius  in  aquis  commorari.  De  hoc 
auxilii  genere  Gregorius  tam  luculenter  scrip¬ 
sit,  ut  ejus  verba  citare  haud  abs  re  existimave¬ 
rim.  “  Id  frigus  non  nimium  esse,  neque  ni- 
«  ruis  diu  continuatum,  quod  brevissimus  tan- 
«  tum  artuum  tremor,  et  brevi  robur,  et  postea 
«  calor,  et  humor  ;  aut  mollities  saltem  cutis,  et 
“  vigor  musculorum,  et  bonus  cibi  appetitus,  bo- 
cs  naque  concoctio,  et  animi  hilaritas  excipiunt.” 

Victus. — Lugendum  est  medicos  quosdam, 
nec  parvi  nominis,  inter  aegros  curandos  penitus 
medicamentis,  neglecta  victus  ratione  apta,  in¬ 
sistere.  Quae  uti  omnibus  aegrotantibus  neces¬ 
saria  est,  ita  maxime  dyspepticis.  Manifestum 
est  enim  medicinae  praesidia  et  auxilia  nihil  hos 

adjutura,  si  ventriculus  continenter  cibo  malo 
exasperetur  et  resolvatur.  Leges  equidem  dc 
hac  re  perpetuas  proferre  nequeo  ;  aliis  enim 
obsunt,  aliis  proficiunt  quaedam  escae  genera. 
Plerisque  tamen  conveniet  cibus  opimus  at  sim¬ 
plex,  concoctu  non  difficilis,  et  carne  quam 
terra  natis  magis  abundans.  Carnes  facilius  in 
chylum  vertuntur  ;  quodammodo  ventriculum 
incitant,  et  vix  coacescunt.  Ilae  igitur  a  qui¬ 
busdam  alimentis  caeteris  anteponuntur.  Non¬ 
nulli  sane  aliud  sentiunt,  et  tarda  concoc¬ 
tione  tentatos  lacte  et  frugibus  vesci  jubent. 
Nolumus  alterutram  prorsus  partem  complecti : 
natura  enim  hominem  facultate  utriusque  escae 
generis  concoquendae  instruxit;  quod  plane  do¬ 
cet  corpus  humanum  bclluino  collatum.  Quum 
vero  haec  aut  illa  alimenta  cuivis  conveniunt, 
prout  assuefactus  fuerit,  non  difficile  erit  ex¬ 
plicare,  cur  medici  tantum  de  hac  re  inter 
se  discrepuerint.  Monro  inter  praelegendum 
bene  admonet,  si  quis  unius  cibi  generis  diu 
suetus  fuerit,  huic  succum  ventriculi  ei  soli 

cibo  concoquendo  habilem  fieri-  At  vero  prae¬ 
dicare  licet  carnes  conditas  aut  sale  fumove  du¬ 
ratas  aegerrime  concoqui,  ideoque  vitandas. 
Cullenus  *  rite  notavit  juscula  carnibus,  hor¬ 
deo  et  olere  imbuta,  qualibus  Scoti  praesertim 
vescuntur,  in  ventriculo  coacescere,  ideoque  in¬ 
imica  esse.  Idem  cibos  concretos  esse  mavult. 
Sanberius  t  Culleno  asseutitur.  Gregorius  t 
eos  liquidos,  modo  ventriculus  non  mole  nimia 
gravetur,  nihil  obesse  existimat.  Homius  §  hor¬ 
tatur  cibum  e  durioribus  optime  incipere. 

Lac,  serum  ejus  et  coagulum  expressum,  vel 
caseus,  plerisque  acorem  inferunt,  alvumque 
hebetant.  Haec  igitur  abjicienda.  Usu  tamen 
docemur  hoc  perpetuum  non  esse.  Caseus  ve¬ 
tustate  corruptus,  et  forsan  carbonate  ammoniae 
scatens,  si  parce  edatur,  incitamento  saluta¬ 
ri  est,  et  concoctionem  pigram  celerat.  Panis 
aut  far  non  fermentatus  summo  studio  evitan¬ 


dus. 


■*  Cul3en’s  Mat.  Med. 
|  Pradect. 

§  Praelect. 


DE  DYSPEPSIA. 


47 


das.  Dapes  omnes  pleniores  cujuscunque  ge¬ 
neris  alienae  sunt.  Quam  pulchre  cecinit  poeta, 
divino  quasi  spiritu  animatus  : 

- “  At  simul  assis 

“  Miscueris  elixa,  simul  conchylia  turdis, 

“  Dulcia  se  in  bilem  vertent,  stomachoque  tumultum 
“  Lenta  feret  pituita.” 

Hor. 

Potus . — Fons  sincerus  potui  aptissimus  est, 
nisi  ratio  vita^  anteactae  laticem  quemvis  fortio¬ 
rem  requirat.  Multum  bibere  inter  pranden¬ 
dum  nocebit,  succo  ventriculi  nempe  diluto,  et 
ita  cibi  resolvendi  minus  potente.  Ce  re  vis  ia* 
omnigena,  quoniam  acido  carbonico  et  naturis, 
qua?  ex  facili  coacescunt,  superfluunt,  fere 
nunquam  concedi  debent.  Si  qua  vero  pote¬ 
tur,  debet  esse  meracior  illa,  quam  Angli 
“  Porter  ”  nominant ;  quae  mirum  in  modum 
roborat,  et  minime  omnium  cerevisiarum  aco¬ 
rem  procreat.  Quod  si  aeger  parum  se  exerce¬ 
re  possit,  hic  liquor  nimium  ventriculum  prae¬ 
gravabit  ;  et  ejus  vice  fungi  oportebit  vinum 

vetustius,  aliquanto  meracius,  et  quam  minime 
acidulum.  Si  quid  alcoholis  potetur,  dilutissi¬ 
mum  foret. 

Dyspepticis  non  protinus,  accepto  jam  cibo, 
ambulandum.  Omnes  homines,  imo  vero  om¬ 
nia  animalia,  jam  cibo  saturi,  pigri  sunt  et  ad 
motum  tardi.  Natura  igitur  quietem  aliquam 
clare  suggerit  j  quo  humoribus  intus  ad  ven¬ 
triculum  confluentibus,  cibi  melius  conco¬ 
quantur»  Qui  male  concoquit,  semihoram  sal¬ 
tem  quiescere  vel  dormire  debet,  simul  atque 
pranserit.  Periculis  institutis,  apparet  canes 
aliasque  belluas  multo  citius  concoquere,  si 
cibo  sumpto  conquiescunt,  et  dormitant,  quam 
si  currere  et  laboribus  se  fatigare  coguntur. 
Idem  verum  esse  de  genere  humano,  non  dubi¬ 
tando  locus  est. 

Denique,  opus  est,  ut  hoc  morbo  vexati  noc¬ 
tu  dormiant,  interdiu  vigilent,  et  vix  amplius 
horas  octo  vel  novem  se  somno  committant. 

Ut 

Ut  enim  vigilia  nimia  animum  et  corpus  conte¬ 
rit,  ita  somni  diuturni  non  recreant,  sed  mentem 
hebetant,  et  actiones  singulas  corporis  segniores 
reddunt. 

Quo  minus  laedat  coelum  humidum  et  frigi¬ 
dum  Britanniae  proprium,  vestis  intima  lanea 
esse  debet.  Si  aestate  ea  praeter  modum  cale¬ 
faciat  et  sudorem  eliciat,  gossipina  mutanda  erit. 
Lanea  tamen  ejus  suetis  sub  omni  tempestatum 
genere  satis  convenit. 


FINIS. 


